Diari Oficial de la Generalitat Valenciana


Sumari del DOGV 5319, del 07-08-2006 (2006/9266)

ORDRE de 27 de juliol de 2006, de la Conselleria d'Economia, Hisenda i Ocupació, per la qual s'amplien els crèdits màxims que han de finançar les ajudes convocades per Ordre de 10 de maig del 2006, de la Conselleria d'Economia, Hisenda i Ocupació per a la millora de les condicions de treball en menudes i mitjanes empreses i es dóna publicitat de la dotació que les finança.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5319

Data del DOGV
:   07-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9266


Data del document
:   27-07-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ergonomia
    * suport econòmic
    * ajuda a les empreses
    * petita i mitjana empresa
    * equip de protecció

ORDRE de 27 de juliol de 2006, de la Conselleria d'Economia, Hisenda i Ocupació, per la qual s'amplien els crèdits màxims que han de finançar les ajudes convocades per Ordre de 10 de maig del 2006, de la Conselleria d'Economia, Hisenda i Ocupació per a la millora de les condicions de treball en menudes i mitjanes empreses i es dóna publicitat de la dotació que les finança. [2006/9266]  
Per Ordre de 10 de maig del 2006, de la Conselleria d'Economia, Hisenda i Ocupació, es convoquen les ajudes per a la millora de les condicions de treball en menudes i mitjanes empreses i es dóna publicitat de la dotació que les finança. En esta es publica la línia pressupostària, es determina el crèdit que finança les ajudes convocades, i es preveu l'ampliació de la dotació, de conformitat amb el que preveu el Programa Operatiu de la Comunitat Valenciana per a l'any 2006, sempre que es genere el crèdit corresponent.  
Per mitjà de modificació pressupostària (Exp. 06.003/06-061) s'ha incrementat el crèdit pressupostari disponible en 118.213,75 euros dels quals 35.464,13 són fons condicionats i 82.749,62 fons provinents del FEDER. Per això cal donar publicitat a esta ampliació de la dotació pressupostària destinada a atendre necessitats derivades de les sol·licituds que es presenten.  
Per això, i fent ús de les facultats atribuïdes per l'article 35 de la Llei 5/1983, de 30 de desembre, i l'article 47 del Text Refós de la Llei d'Hisenda Pública de la Generalitat Valenciana,  
ORDENE  
Primer  
Incrementar en 118.213,75 euros la dotació publicada per mitjà de l'Ordre de 10 de maig del 2006, de la Conselleria d'Economia, Hisenda i Ocupació (DOGV núm. 5265 de 24 de maig) per la qual es convoquen per a l'exercici de 2006 les ajudes per a la millora de les condicions de treball en menudes i mitjanes empreses. Les ajudes es finançaran segons el detall següent:  
Programa 315.10, Condicions de Treball i Administració de les Relacions Laborals.  
Línia T2231.000.  
Import global màxim: 944.870 euros  
Segon.  
La present ordre entrarà en vigor el dia de publicació en el Diari Oficial de la Generalitat.  
Disposició Final  
Contra el present acte, que posa fi a la via administrativa, es podrà interposar recurs potestatiu de reposició davant de l'òrgan que l'ha dictat, en el termini d'un mes des de la publicació en el DOGV o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa  
València, 27 de juliol de 2006  
El conseller d'Economia, Hisenda i Ocupació,  
Gerardo Camps Devesa